***Правапіс назоўнікаў у множным ліку***

***Алгарытм напісання канчатка назоўнікаў у множным ліку:***

1. Прачытай слова.
2. Пастаў слова ў адзіночным ліку Н. скл. (хто?, што?), пры ўмове, што слова мае такую форму.
3. Вызначы род назоўніка (ён-м.р., яна- ж.р., яно- н.р.).
4. Вызначы аснову з канчаткам (на цвёрды, /на мяккі, /на зацвярдзелы, /на г,к,х).
5. Вызначы скланеннне (1скл.- ж.р. –а,-я;/ 2 скл.- м.р.- нулявы канчатак, н.р.- о.-е,-а,ё;/ 3 ск.- ж.р.-нулявы канчатак).
6. Задай пытанне да слова ў словазлучэнні, вызначы склон.
7. Правер па табліцы напісанне канчатка.
8. Прачытай слова.

|  |  |  |  |
| --- | --- | --- | --- |
| ***1 скланенне*** | | | |
| *аснова на* | ***цвёрды, зацвярдзелы*** | ***на г, к, х*** | ***мяккі*** |
| *прыклады* | *козы ,горы, вежы* | *ногі, рукі, стрэхі* | *петлі, вішні, Касі* |
| Н.скл. | -ы | -і | -і |
| Р.скл. | - /-аў | - | -яў |
| Д.скл | -ам | | -ям |
| В.скл. | хто?- канчатак як у Р.скл., што?- канчатак як у Н.скл. | | |
| Т. скл. | -амі | | -ямі |
| М.скл.(у, на, пры, аб) | -ах | | -ях |

***Назоўнікі множнага ліку ў назоўным склоне маюць канчаткі –і, -ы, -е.***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***2 скланенне*** | | | | | | | | |
| *род* | ***м.р.*** | | | | ***н.р.*** | | | |
| *аснова на* | ***мяккі*** | ***цвёрды*** | ***зацвярдзелы*** | ***на г, к, х*** | ***мяккі*** | ***цвёрды*** | ***зацвяр-дзелы*** | ***на г, к, х*** |
| *прыклады* | ***алені, музеі, госці*** | ***гараджане***  ***кОмплексы***  ***сталЫ*** | ***тэатры, узвышшы, рЭчы, дажджЫ*** | ***пАркі, парОгі, кажухІ*** | ***палі*** | ***правілы, вокны, гнёзды, колы*** | ***вёдры,***  ***мора,***  ***пёры, сэрцы, проз-вішчы*** | ***аблокі***  ***вушы, вочы*** |
| Н.скл. | -і | -е/-ы | -ы | -і | -і | -ы | -ы/-а | і/-ы |
| Р.скл. | -яў/-ей | - /  -аў,-Оў | -аў,-Оў | -аў, -Оў | -ёў | - /-аў | -аў | -  / -эй |
| Д.скл | -ям | -ам | | | -ям | -ам | | |
| В.скл. | хто?- канчатак як у Р.скл.,  што?- канчатак як у Н.скл. | | | | | | | |
| Т. скл. | -ямі | -амі | | | -ямі | -амі | | |
| М.скл.(у,на, пры, аб) | -ях | -ах | | | -ях | -ах | | |

***Дзверы- канчатак Р.скл. -эй.***

***Людзі, дзеці – канчатак Р.скл. – ей.***

***Гаварыце правільна:***

*Даў кОням, любавАўся кОньмі, парАіўся з людьмІ, павЁў плячАмі( плячЫма), абвЁў вачАмі (вачЫма), расплацІўся грашАмі (грашЫма).*

|  |  |  |  |
| --- | --- | --- | --- |
| ***3 скланенне*** | | | |
| *аснова на* | ***цвёрды*** | ***зацвярдзелы*** | ***мяккі*** |
| *прыклады* | *глыбіні, верфі* | *рЭчы, мышы,печы* | *гусі, лані* |
| Н.скл. | -і | -ы | -і |
| Р.скл. | - , -яў | -аў/-Эй (печаў, пячэй) | -ей/-яў |
| Д.скл | -ям | -ам | -ям |
| В.скл. | хто?- канчатак як у Р.скл.,  што?- канчатак як у Н.скл. | | |
| Т. скл. | -ямі | -амі | -ямі |
| М.скл.(у,на, пры, аб) | -ях | -ах | -ях |

**Гаварыце правільна:**

*кОні- пАсвіў кОней; ласІ- кармІлі ласЁў;*

*дОчкі- адвЁз дачОк у вЁску;*

*сынЫ- сустрЭла сынОў;*

*бацькІ- паважАць бацькОў.*

***Заданне:***

***Запішыце назоўнікі ў родным і месным склонах множнага ліку.***

*Абавязак, абеліск, аповесць, адзнака, бяроза, вока, вуліца, груша, гай, думка, елка, жняя, жняярка, запявала, звычка, імя, іголка, капейка, кафедра, камень, кніга, ключ, ноч, нуль, плячо, птушка, прафесія, рэйка, рэч, радасць, ружа, стыль, станцыя, сенажаць, тэма, тэлеграма, цётка, цёзка, чайка, шапка, шпіталь, яблык, ягня.*